Una tabla de surf ye una plataforma luenga que se fa servir ta practicar o esporte d'o surf. Por un regular son licheras, pero prou fuertes como ta soportar a una persona de piet surfeando por dencima d'as ondas marinas. S'inventoron en Hawaii, a on se deciban papa he‘e nalu en o idioma hawaiiano y yeran feitas por un regular de fusta d'árbols locals, como a koa, con largarias de dica 5 m. En os zaguers anyos ha habito muitos avances en as tablas de surf como as aletas, una u mas, que gosan adhibir-se en a parti zaguera ta mirar de proporcionar estabilidat direccional, y numerosas milloras en forma y materials.